text: Valerjis Sabala var aftur eyðsýndur um vikuskiftið, tá ið hann skeyt avgerandi málið í heimasigrinum á EB/Streymi. Tað hevur eisini hilnast væl við málskjótingini seinastu vikurnar. Byrjanin var heldur tvørlig, men nú hevur málsøkni framherjin úr Lettlandi skotið seks mál seinastu sjey dystirnar.
text: #000000
text: - Leikliga kom eg kanska heldur illa frá byrjan í ár, men nú gongur frægari. Tað snýr seg kortini framvegis um hjá mær at stríðast fyri møguleikanum, og tað geri eg fegin. Hetta er eitt gott felag við góðum umstøðum hjá spælarunum at mennast, og kappingin um plássini er eisini hørð, sigur hann.
text: #000001
text: 28 ára gamli Sabala hevur fjølbroyttar royndir sum fótbóltsspælari. Bara 15 ára gamal spældi hann í bestu deildini fyri barndómsfelagið Daugava Riga og varð skjótt umrøddur sum eitt av bjartastu stjørnuskotunum í lettiskum fótbólti. Árið eftir flutti hann til Olimps, har hann spældi eitt kappingarár og skeyt síni fyrstu seks mál í vaksnamannafótbólti. Stóra frambrotið fekk Sabala í Skonto Riga, har hann skeyt 28 mál í 77 dystum. Hann varð kosin ársins stjørnuskot í heimlandinum, samstundis sum hann spældi sínar fyrstu landsdystir fyri Lettland.
text: #000002
text: Eftir nøkur ár í Póllandi, Litava og Rumenia flutti hann til Klaksvíkar í fjør. Har fekk hann lutfalsliga lítla spælitíð, men skeyt sjey mál.
text: #000004
text: Arbeiðssetningurin hjá honum og liðfeløgunum er nú at vinna í Fuglafirði um vikuskiftið, áðrenn farið verður undir fyrireikingarnar til ársins evropeiska ævintýr.
text: #000006
text: - Vit droyma allir um at standa okkum væl í Evropa, og eg vænti eisini, at vit kunnu røkka einum góðum úrsliti.
text: #000007